In nomine sancte et individue Trinitatis amen. [E]go Ludovicus Dei gratia Francorum rex. Quecumque religiosis domibus conferuntur a fidelibus decet nos conservare et testificari ne invidentia malorum possuit fratres inquietari. Unde notum facimus universis presentibus et futuris quod Gislebertus vicecomes fratribus de Vallelucenti de eo quod pertinet ad victum et vestitum eorum apud Corbolium in elemosina perdonavit pedagium suum et hoc donum et hanc elemosinam filius ejus Ansellus et uxor Anselli et infantes concesserunt. Quod ut ratum sit et inconcussum sigillo nostro fecimus confirmari. Actum publice Parisius anno ab incarnatione Domini M° C° LVIII°, astantibus in palatio quorum apposita sunt nomina et signa : S comitis Theobaldi dapiferi nostri. S Guidonis buticulari. S Mathei camerarii. S Mathei constabularii. Data per manum Hugonis cancallarii.